Diit 149
Liak gɔɔyä Kuɔth kɛ kui̱ ji̱ I-thɛ-rɛl
1
Liakɛ Kuoth Nhial!
Ki̱etdɛ Kuoth Nhial dit mi pay cak,
a jɛ liakɛ nhiam dolä
nɛɛni tin ŋa̱thkɛ jɛ.
2
Kä ɛ I-thɛ-rɛl lɔcdɛ tɛth
kɛ Cääkdɛ,
kä ɛ gaat Dha-yɔn lo̱ckiɛn
tɛth kɛ Kuääriɛn.
3
Liakɛ ciötdɛ ɛ duth,
kä pua̱tdɛ jɛ buɔ̱l,
kɛ kaaŋni kɛnɛ thuɔmni.
4
Kɛ ɣöö Kuoth Nhial gɔaa lɔcdɛ
kɛ nɛɛkɛ,
kä cɛ ram mi kɔ̱c ka̱m
juc nath.
5
Kä ɛ ji̱ ŋäthä lo̱ckiɛn
tɛth kɛ buɔ̱m,
kä akɛ kiɛtkɛ diit tɛthä
lɔaac duëlikiɛn.
6
Kä akɛ liakɛ Kuoth
kɛ jɔw mi di̱i̱t,
ɛ te mutnikiɛn ni tetnikiɛn,
7
kɛ ɣöö ba döör ben joc,
kä ba naath ben tɔ̱ŋ,
8
kä ba kua̱rkiɛn yian kɛ ciik,
kä ba ruëëckiɛn yian
kɛ kuatni ciikni.
9
Kä ba luk Kuɔth in cɛ lat
nöŋ döör.
Mɛmɛ ɛ jɛn juc nɛɛni
Kuɔth kɛ naath.
Liakɛ Kuoth Nhial!
